 **ประกาศเทศบาลตำบลก้อ**

 **เรื่อง รับสมัครสอบคัดเลือกบุคคลเป็นพนักงานจ้างเหมาบริการ**

 **ประจำปีงบประมาณ พ.ศ. 2563**

**.................................**

 ด้วยเทศบาลตำบลก้อ มีความประสงค์จะรับสมัครบุคคลเพื่อสอบคัดเลือกเป็นพนักงานจ้างเหมาบริการ ประจำปีงบประมาณ 2563 เพื่อปฏิบัติราชการในส่วนต่างๆ ของเทศบาลตำบลก้อ และเป็นไปตามหนังสือกระทรวงมหาดไทย ด่วนมาก ที่ มท 0808.2/ว 7120 ลงวันที่ 9 ธันวาคม 2559 เรื่อง หลักเกณฑ์การเบิกจ่ายเงินค่าจ้างเหมาบริการขององค์กรปกครองส่วนท้องถิ่น ดังต่อไปนี้

**1. ตำแหน่งพนักงานจ้างที่รับสมัคร จำนวน 1 อัตรา**

มีทักษะ

1.พนักงานขับรถยนต์ (กู้ชีพ) จำนวน 1 อัตรา

**2. คุณสมบัติและลักษณะต้องห้ามของผู้มีสิทธิสมัครสอบ**

 ผู้ซึ่งจะได้รับการจ้างเป็นพนักงานจ้างเหมาบริการต้องมีคุณสมบัติทั่วไป และไม่มี

ลักษณะต้องห้ามดังต่อไปนี้

 **2.1 คุณสมบัติทั่วไป**

 (1) มีสัญชาติไทย

 (2) มีอายุไม่ต่ำกว่าสิบแปดปีบริบูรณ์ (นับถึงวันเปิดรับสมัคร) และไม่เกิน 60 ปี

 (3) ไม่เป็นบุคคลล้มละลาย

 (4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานจ้าง

 (5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 (6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 (7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ

หรือหน่วยงานอื่นของรัฐ

 (9) ไม่เป็นข้าราชการ หรือลูกจ้างของส่วนราชการ พนักงาน หรือลูกจ้างของหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น

 ผู้ที่จะเข้ารับการสรรหาและเลือกสรร ซึ่งขาดคุณสมบัติตามข้อ(5) (6) และข้อ (9) ถ้าผู้นั้นได้ออกจากงาน หรือราชการมาก่อนวันที่ได้รับการบรรจุและแต่งตั้ง อาจพิจารณายกเว้นให้ได้

**สำหรับพระภิกษุสงฆ์/สามเณร ไม่มีสิทธิสมัครสอบ**

/2.2 คุณสมบัติ...

-2-

**2.2 คุณสมบัติเฉพาะตำแหน่ง** ผู้สมัครสอบจะต้องเป็นผู้มีคุณสมบัติสำหรับตำแหน่ง ดังนี้

 มีทักษะ

 1.พนักงานขับรถยนต์ (กู้ชีพ)

 -มีความสามารถเหมาะสมในการปฏิบัติงานในหน้าที่รายละเอียดตามเอกสารแนบท้ายประกาศ

**3. ค่าตอบแทนที่จะได้รับ**

ผู้ผ่านการสอบคัดเลือกและได้รับการจ้างเป็นพนักงานจ้างเหมาบริการจะได้รับค่าตอบแทน

ดังต่อไปนี้

มีทักษะ

1.พนักงานขับรถยนต์ (กู้ชีพ) จะได้รับค่าตอบแทนอัตราเดือนละ 5,000.-บาท

 **4. วันเวลา และสถานที่รับสมัครสอบ**

 **4.1 กำหนดการรับสมัคร** ตั้งแต่วันที่ 24 - 30 ตุลาคม 2562 (ตั้งแต่เวลา 08.30–16.30 น.) เว้นวันหยุดราชการ ณ สำนักปลัด เทศบาลตำบลก้อ อำเภอลี้ จังหวัดลำพูน

 **4.2 วิธีการสมัครและยื่นใบสมัคร**

ผู้สมัครขอรับใบสมัคร ณ งานการเจ้าหน้าที่ สำนักปลัดเทศบาล เทศบาลตำบลก้อ ในวันและเวลาราชการ โดยสามารถสอบถามรายละเอียดการรับสมัครได้ทางโทรศัพท์หมายเลข 053-096011 หรือทางเว็ปไซด์ <http://www.tambonkor.go.th> โดยกรอกรายละเอียดในใบสมัคร ให้ถูกต้อง ครบถ้วนพร้อมทั้งนำเอกสารฉบับจริง และสำเนารับรองความถูกต้อง อย่างละ 1 ชุด มายื่นในวันรับสมัคร โดยผู้สมัครสอบต้องตรวจสอบและรับรองคุณสมบัติของตนเองว่าถูกต้องและมีคุณสมบัติครบถ้วนตามคุณสมบัติในตำแหน่งที่สมัครนั้น หากภายหลังปรากฏว่าผู้สมัครสอบรายใดมีคุณสมบัติไม่ครบถ้วน เทศบาลตำบลก้อจะถือว่าเป็นผู้ขาดคุณสมบัติในการรับสมัครสอบและไม่มีสิทธิได้รับการบรรจุและแต่งตั้ง

 **5. หลักฐานที่ต้องนำมายื่นพร้อมกับใบสมัครสอบ**

 (1) รูปถ่ายหน้าตรง ไม่สวมหมวกและไม่ใส่แว่นตา ขนาด 1 หรือ 2 นิ้ว ถ่ายครั้งเดียวไม่เกิน 6 เดือน (นับถึงวันปิดรับสมัคร) จำนวน 3 รูป (ให้ผู้สมัครเขียนชื่อ – สกุล ไว้ด้านหลังรูปถ่ายด้วย)

 (2) สำเนาวุฒิการศึกษาตรงกับคุณสมบัติเฉพาะสำหรับตำแหน่งที่สมัคร จำนวน 1 ฉบับ ทั้งนี้ผู้ที่ถือว่าเป็นผู้สำเร็จการศึกษาตามหลักสูตรของสถานศึกษาใดนั้นจะถือตามกฎหมาย กฎหรือระเบียบเกี่ยวกับการสำเร็จการศึกษาตามหลักสูตรของสถานศึกษานั้นๆ เป็นเกณฑ์

**โดยจะต้องสำเร็จการศึกษาและได้รับอนุมัติจากผู้มีอำนาจอนุมัติภายในวันเปิดรับสมัครสอบ**

 (3) สำเนาบัตรประจำตัวประชาชน จำนวน 1 ฉบับ

 (4) สำเนาทะเบียนบ้าน จำนวน 1 ฉบับ

 (5) สำเนาใบอนุญาตขับขี่ ประเภท 2 จำนวน 1 ฉบับ

 (6) หลักฐานอื่น ๆ เช่น ใบสำคัญการเปลี่ยนชื่อตัว ชื่อสกุล ทะเบียนสมรส เป็นต้น พร้อมสำเนา จำนวน 1 ฉบับ (กรณีที่ชื่อตัว ชื่อสกุล ในหลักฐานที่ใช้ในการสมัครไม่ตรงกัน)

 (7) ใบรับรองแพทย์ แสดงว่าไม่เป็นโรคต้องห้ามตามคุณสมบัติของพนักงานจ้าง ข้อ4 (4) ของประกาศมาตรฐานทั่วไปเกี่ยวกับพนักงานจ้าง ซึ่งออกให้ไม่เกิน 1 เดือน นับแต่วันตรวจร่างกายจำนวน 1 ฉบับ

 ทั้งนี้ ในสำเนาหลักฐานทุกฉบับให้ถ่ายเอกสารด้วยกระดาษ A 4 เท่านั้น และให้ผู้สมัคร “รับรองสำเนาถูกต้อง” และลงชื่อกำกับไว้ด้วย

/6.การประกาศ...

-3-

**6. การประกาศรายชื่อผู้มีสิทธิเข้ารับการสอบคัดเลือก**

 เทศบาลตำบลก้อ จะประกาศรายชื่อผู้มีสิทธิเข้ารับการสอบคัดเลือกเพื่อเป็นพนักงานจ้างเหมาบริการ ในวันที่ 31 ตุลาคม 2562 ณ สำนักงานเทศบาลตำบลก้อ อำเภอลี้ จังหวัดลำพูน

 **7. วิธีการสอบคัดเลือก จะดำเนินการดังนี้**

 เทศบาลตำบลก้อ จะดำเนินการสอบคัดเลือกบุคคลเป็นพนักงานจ้างเหมาบริการ ในวันที่ 1 พฤศจิกายน 2562 เวลา 09.00 น. ณ สำนักงานเทศบาลตำบลก้อ ดังนี้

 เวลา 09.00 – 10.00 น. สอบข้อเขียนแบบ ปรนัย จำนวน 50 ข้อ ข้อ 100 คะแนน

 เวลา 13.00 – 14.00 น. สอบสัมภาษณ์ จำนวน 50 คะแนน

 เวลา 14.00 น.เป็นต้นไป ทดสอบขับรถยนต์ จำนวน 50 คะแนน

 **8. เกณฑ์การตัดสิน**

 ผู้ที่ถือว่าเป็นผู้สอบคัดเลือกได้จะต้องเป็นผู้สอบได้คะแนนไม่ต่ำกว่าร้อยละ 60

**9. วัน เวลา และสถานที่สอบคัดเลือก**

เทศบาลตำบลก้อ จะดำเนินการสอบคัดเลือก ในวันที่ 1 พฤศจิกายน 2562 เวลา 09.00 น.เป็นต้นไป ณ สำนักงานเทศบาลตำบลก้อ

**10. การประกาศผลการสอบ**

เทศบาลตำบลก้อ จะประกาศรายชื่อผู้ผ่านการสอบคัดเลือก ในวันที่ 1 พฤศจิกายน 2562

ณ สำนักงานเทศบาลตำบลก้อ

เทศบาลตำบลก้อ จะขึ้นบัญชีผู้ผ่านการสอบคัดเลือกไว้ไม่เกิน 1 ปี นับแต่วันที่ขึ้นบัญชีแต่ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกขึ้นบัญชีนั้นได้ ในบัญชีผู้ผ่านการสอบคัดเลือก คือ

1. ผู้นั้นขอสละสิทธิ์การจ้างเป็นพนักงานจ้างเหมาบริการ
2. ผู้นั้นไม่มารายงานตัว เพื่อจ้างเป็นพนักงานจ้างเหมาบริการภายในเวลาที่กำหนด
3. ผู้นั้นมีเหตุไม่อาจเข้าปฏิบัติราชการได้ตามกำหนดเวลาที่จะจ้างเป็นพนักงานจ้างเหมาบริการในตำแหน่งที่สอบได้
4. ถ้ามีการสอบคัดเลือกในตำแหน่งเดียวกันนี้อีกและได้ขึ้นบัญชีผู้ผ่านการสอบคัดเลือก

ใหม่แล้ว

 **11. การทำสัญญาจ้าง**

เทศบาลตำบลก้อจะแจ้งให้ผู้ที่ได้รับการขึ้นบัญชีไว้ตามลำดับเข้าทำสัญญาจ้างและเริ่มปฏิบัติ

งานกับเทศบาลตำบลก้อ ต่อไป

จึงประกาศให้ทราบโดยทั่วกัน

 ประกาศ ณ วันที่ 22 เดือน ตุลาคม พ.ศ.2562

  

 (นายชุมพร มะโน)

 นายกเทศมนตรีตำบลก้อ

**รายละเอียดงานจ้างเหมาบริการ**

**ตำแหน่ง พนักงานขับรถยนต์ (กู้ชีพ)**

**สำนักปลัด เทศบาลตำบลก้อ**

**(1) ชื่อตำแหน่ง พนักงานขับรถยนต์ (กู้ชีพ)**

**(2) ค่าจ้าง 5,000 บาท จำนวน 1 อัตรา**

**(3) ลักษณะงานที่ปฏิบัติ**

1. ขับรถยนต์ (กู้ชีพ) ให้บริการการแพทย์ฉุกเฉิน (EMS) เมื่อได้รับแจ้งเหตุฉุกเฉิน เพื่อช่วยเหลือ ผู้ประสพเหตุหรือผู้เจ็บป่วยเบื้องต้น นำไปส่งที่โรงพยาบาล

2. ดูแลทำความสะอาด ตรวจสอบสภาพรถยนต์ โรงเก็บรถยนต์และเครื่องยนต์ให้พร้อมใช้งานอยู่เสมอ เก็บรักษากุญแจรถยนต์ (กู้ชีพ) ของเทศบาลตำบลก้อ ต่อทะเบียนรถยนต์ตามที่กำหนด

3. ลงบันทึกการใช้และซ่อมรถยนต์ทุกครั้ง แก้ไขข้อขัดข้องเล็กๆ น้อยๆ ในการใช้รถยนต์

4. การปฏิบัติงานในลักษณะอื่นที่เทศบาลตำบลก้อ พิจารณาเห็นว่าเหมาะสมและเกิดผลดีต่อท้องถิ่น

เป็นสำคัญโดยจะแจ้งให้ทราบล่วงหน้า

**(4) คุณสมบัติเฉพาะสำหรับตำแหน่ง**

1. เพศชาย อายุไม่เกิน 60 ปี

2. วุฒิการศึกษาระดับ ม.3 ขึ้นไป

3. มีความรู้ความสามารถเหมาะสมในการปฏิบัติหน้าที่

4. มีความซื่อสัตย์สุจริต และมีความตั้งใจในการทำงาน

5. มีความรับผิดชอบ มีระเบียบวินัยและตรงต่อเวลา

6. ขยัน มีใจรักงานบริการ และมีความอดทน